**A büntetés-végrehajtás országos parancsnokának
56/2017. (VII.14.) OP**

***s z a k u t a s í t á s a***

**a büntetés-végrehajtási szervek területére történő be- és kilépés, valamint a bv. szervek területén tartózkodás részletes szabályairól**

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján – figyelemmel a büntetés-végrehajtási szervezetről szóló 1995. évi CVII. törvény, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény, a büntetés-végrehajtási szervek területére történő be- és kilépés, valamint a büntetés-végrehajtási szervek területén tartózkodás részletes szabályairól szóló 44/2007. (IX.19.) IRM rendelet, valamint a büntetés-végrehajtási szervezet Biztonsági Szabályzatának kiadásáról szóló 26/2015. (III.31.) OP szakutasítás előírásaira – a büntetés-végrehajtási szervek területére történő be- és kilépések, valamint a büntetés-végrehajtási szervek területén tartózkodások egységes szabályozása érdekében az alábbi szakutasítást adom ki.

**I.**

**Általános rendelkezések**

1. A büntetés-végrehajtási szervek (a továbbiakban: bv. szervek) területére belépő személyt a belépés szabályairól, illetve a bv. szerv rendjére és biztonságára vonatkozó előírásokról írásban tájékoztatni kell. Az írásos tájékoztatót még a beléptetés előtt mindenki számára látható és olvasható helyen kell kifüggeszteni. Az erről szóló tájékoztató-minta az utasítás 1. melléklete.
2. A bv. szervek személy- és gépjármű bejárati kapuinak zsiliptereiben, egy időben annyi személy, illetve gépjármű tartózkodhat, amennyi a biztonsági tevékenységet végző személyi állomány részére biztosítja a be- és kiléptetések biztonságos végrehajtásához szükséges átláthatóságot.
3. A bv. szervek a be- és kiléptetéseket végrehajtó személyi állomány gyakorlati oktatását, képzését – figyelembe véve a tiltott tárgyak felderített, módosuló bejutási csatornáit, valamint a helyi tapasztalatokat is – folyamatosan kötelesek biztosítani.

**II.**

**Különös rendelkezések**

1. A nap bármely szakában, időkorlátozás nélkül léphetnek a bv. szerv területére:
2. a védett személyek és a kijelölt létesítmények védelméről szóló 160/1996. (XI. 5.) Korm. rendeletben meghatározott állandó személyi védelemben részesülő védett személy,
3. az alapvető jogok biztosa, illetve munkatársa,
4. a büntetés-végrehajtási bíró,
5. a büntetés-végrehajtási törvényességi felügyeletet ellátó ügyész,
6. a Belügyminisztérium vezetői,- és az ellenőrzésre kijelölt munkatársai,
7. a büntetés-végrehajtás országos parancsnoka, helyettesei és az ellenőrzési feladattal megbízott munkatársaik,
8. a fogvatartás körülményeivel foglalkozó nemzetközi szervezet megbízott képviselője,
9. a hatósági eljárás, nyomozati cselekményeket, illetve a fogvatartottak bv. szervbe történő szállítását végző, továbbá a futárszolgálatot teljesítő rendvédelmi szerv dolgozója;
10. a személyi állomány és a fogvatartottak sürgősségi vagy egyéb egészségügyi ellátásában szükségszerűen vagy engedéllyel résztvevő személy;
11. a rendkívüli esemény felszámolásában résztvevő – külön tervekben meghatározott – személyek.
12. A büntetés-végrehajtási szervek területére történő be- és kilépés, valamint a büntetés-végrehajtási szervek területén tartózkodás részletes szabályairól szóló 44/2007. (IX.19.) IRM rendelet (a továbbiakban: Rendelet) 3. § (1) bekezdésében szereplő, a bv. szerv rendjére és a fogvatartás biztonságára veszélyes eszközökön és anyagokon túl a bv. szerv területére nem vihető be:
13. robbanóanyag,
14. biztonságra veszélyes gyúlékony anyagok és gyújtóeszközök, lúgok, savak, maró hatású anyagok,
15. sugárzó anyag;
16. gáz- és riasztó fegyver, hidegfegyver (pl.: íj, nyílpuska, stb.),
17. hegyes végű vagy éles szélű tárgyak,
18. bódító,- és pszichoaktív szerek,
19. infokommunikációs eszközök.
20. A 4. a) – g) alpontjaiban felsorolt személyek – a belépéskor történő bejelentés mellett – külön engedély nélkül is jogosultak a mobiltelefon bv. szerv területére történő bevitelére.
21. A bv. szervezet tekintetében operatív akciónak minősül – az országos parancsnok, vagy az általa megbízott személy részéről elrendelt – a Büntetés-végrehajtás Országos Parancsnokságának szakszolgálatai, vagy szakfőosztályai által vezetett, irányított és a tiltott tárgyak felkutatására irányuló, előzetes bejelentés nélküli akció.

**III.**

**Belépési jogosultság ellenőrzésére és a belépő személy igazoltatására alkalmas okmányok**

1. A személyazonosítás elvégzéséhez az alábbi érvényes arcképes okmányok alkalmasak:
2. „Személyazonosító igazolvány” vagy,
3. „Vezetői engedély” vagy,
4. „Útlevél”.
5. A Rendelet 1. § (2) bekezdésében felsorolt, a bv. szerv területére „hivatalos” vagy „nem hivatalos ügyben” belépni szándékozó személyektől a személyazonosításra az alábbi egyéb okmányok fogadhatók el:
6. A fogvatartotthoz látogatási céllal érkező személytől „látogatási engedély” a személyazonosításra alkalmas okmánnyal együtt.
7. A szakorvosi vizsgálatra jelentkező, engedéllyel távol lévő fogvatartottól a „Büntetés-végrehajtás Központi Kórház írásos értesítése” a személyazonosításra alkalmas okmánnyal együtt.
8. A fogvatartott képviselőjétől, a fogvatartott által aláírt „Meghatalmazás” a személyazonosításra alkalmas okmánnyal együtt.
9. A bv. szervezet személyi állománya

d.a) a hivatásos állományú tag „Szolgálati igazolványa”, illetve a rendszeresített szolgálati igazolvánnyal történő ellátásig kiadott „Állandó belépési engedélye” a személyazonosításra alkalmas okmánnyal együtt;

d.b) közalkalmazott, kormánytisztviselő „Szolgálati igazolványa”, illetve a rendszeresített szolgálati igazolvánnyal történő ellátásig kiadott „Állandó belépési engedélye” a személyazonosításra alkalmas okmánnyal együtt;

d.c) munkaviszonyban lévő tag a személyazonosításra alkalmas okmánya és/vagy „Állandó belépési engedélye”.

1. Az Országgyűlési képviselő arcképes „A Magyar Országgyűlés Képviselőjének Igazolványa”.
2. Polgármester, önkormányzati képviselő „Képviselői igazolvány” és a személyazonosításra alkalmas okmánya.
3. Az Alapvető jogok biztosa, illetve írásos felhatalmazása alapján a bv. szervezet tevékenységével összefüggésben jogszerűen vizsgálatot végző munkatársának szolgálati igazolványa.
4. A bíró „Bírói igazolványa” és az ügyész „Ügyészi igazolványa”.
5. A bíróságokkal alkalmazotti jogviszonyban lévő személyektől „Igazságügyi alkalmazotti igazolvány”.
6. A Kormányhivatal pártfogó felügyelői és jogi segítségnyújtói ügyintézőitől arcképes Kormányhivatali igazolványa a személyazonosításra alkalmas okmánnyal együtt.
7. Közjegyzőtől és közjegyző helyettestől „Az eljárásban illetékességet igazoló okirat”, arcképes „Közjegyzői, illetve Közjegyző helyettesi igazolvány” a személyazonosításra alkalmas okmánnyal együtt.
8. Bírósági végrehajtótól, helyettes bírósági végrehajtótól „A végrehajtásról szóló bírósági végzés” arcképes „Bírósági végrehajtói igazolvány”, a helyettes bírósági végrehajtótól „Helyettes bírósági végrehajtói igazolvány”.
9. A hatósági eljárást, nyomozati cselekményeket, illetve a fogvatartottak bv. szervhez történő szállítását végző, futárszolgálatot teljesítő rendvédelmi szerv dolgozójának, valamint a rendkívüli esemény megelőzését, megszakítását, felszámolását végző szerv személyi állományának a szervezet által kiadott „Szolgálati igazolványa”.
10. A bv. szerv, illetve a bv. szervezet felett irányítási, felügyeleti jogot gyakorló szervek képviselőitől

n.a) a Belügyminisztérium meghatározott vezetőitől a személyazonosításra alkalmas okmány;

n.b) a Belügyminisztérium ellenőrzésre jogosult munkatársai, a BM államtitkára által kiállított „Arcképes megbízólevél” a személyazonosításra alkalmas okmánnyal együtt;

n.c) a Büntetés-végrehajtás Országos Parancsnoksága munkatársaitól „Szolgálati igazolvány”, ellenőrzés esetén „Ellenőrzési program”, vagy „Megbízólevél”, vagy „Nyíltparancs” a „Szolgálati igazolvány”-al együtt.

1. Az ügyvédtől, az alkalmazott ügyvédtől és ügyvédjelölttől arcképes „Ügyvédi”, „Alkalmazott ügyvéd”, illetve „Ügyvédjelölt” feliratú igazolvány, a „Kirendelésről szóló határozattal vagy Meghatalmazással” együtt.
2. A nem magyar állampolgárságú fogvatartott tekintetében az állampolgársága szerinti diplomáciai és konzuli képviselőjétől arcképes konzuli igazolvány.
3. A fogvatartás körülményeivel foglalkozó nemzetközi szervezet megbízott (magyar vagy külföldi) képviselőjétől magyar nyelvű „Igazolvány” vagy „Megbízó levél” a személyazonosításra alkalmas okmánnyal együtt.
4. Az egyházak, továbbá a bv. szervvel együttműködő más szervezetek képviselőitől a bv. szerv által a tevékenység gyakorlására kiállított, vagy általa aláírt „Belépési engedély”, a személyazonosításra alkalmas okmánnyal együtt.
5. A bv. szerv ellátásával és a fogvatartottak foglalkoztatásával (munkáltatásával), valamint anyanyelvük szabad használatával összefüggésben tevékenységet folytató személytől a személyazonosításra alkalmas okmánya.
6. Büntető eljárásban résztvevő szakértőtől „Szakértői Igazolvány”, a bíróság vagy ügyészség által kiállított „Kirendelő határozat” a személyazonosításra alkalmas okmánnyal együtt.
7. A védővel együtt belépő tolmácstól – akit a büntetőeljárásról szóló 1998. évi XIX. tv. 114. §-a alapján a bíróság vagy az ügyészség kirendel, vagy a védő kezdeményezésére a rendelkezési jog gyakorlója a tolmácsként való közreműködését engedélyezi – a „Kirendelő határozat”, vagy „Megbízólevél” a személyazonosításra alkalmas okmánnyal együtt.
8. A személyi állomány és a fogvatartottak sürgősségi vagy egyéb egészségügyi ellátásában szükségszerűen vagy engedéllyel résztvevő személytől (pl. mentősök, orvos), a személyazonosításra alkalmas okmánnyal.
9. A fogvatartott katona állományilletékes parancsnokától vagy annak megbízottjától „Szolgálati igazolvány”.
10. A bűnmegelőzési célú látogatás keretén belül az oktatási intézmények 14. életévüket betöltött tanulójától, hallgatójától, oktatójától, valamint a bv. szerv vezetője által belépésre engedélyezett személyektől (pl.: kutatási munkát végzők, sajtó munkatársai, kulturális rendezvény előadói, írók, művészek, neves sportolók, stb.) a személyazonosító okmányok egyike.
11. A hivatalos vagy szolgálati ügyben eljáró személytől adategyeztetés céljából, a feladata ellátására feljogosító igazolvány mellett a személyazonosító igazolvány is kérhető.
12. A belépésre jogosító igazolványok szükség szerinti azonosítását a bv. szervek rendelkezésére bocsátott „IGAZOLVÁNY MINTATÁR” alapján kell elvégezni.

**IV.**

**A be- és kiléptetésre, valamint a bv. szerv területén tartózkodásra vonatkozó speciális szabályok**

1. A bv. szerv személyi állományának tagjai munkavégzés céljából, meghatározott szolgálati időrendszerüknek megfelelően léphetnek be a bv. szerv területére. Beléphetnek továbbá szabadidőben, szabadnapon, szabadság ideje alatt személyes ügyintézés (orvosi rendelés, pénztár, étkezés, kondicionáló terem használat, stb.) céljából is, azonban a bv. szerv területén való mozgást kizárólag az ügyintézés helyszínére kell korlátozni. A fogvatartottak elhelyezésére, foglalkoztatására és munkáltatására szolgáló helyszíneken történő ügyintézésre a bv. szerv vezetője által szabályozott formában kerülhet sor.
2. Nem a bv. szerv, de a bv. szervezet állományába tartozók a bv. szerv parancsnokával, vagy az illetékes szakterület vezetőjével előre egyeztetett időpontban léphetnek be a bv. szerv területére (pl.: szakmai tapasztalatcsere, sportolás, egyéb hivatalos vagy személyes ügy rendezése miatt).
3. Rendkívüli esemény gyors megelőzése, megszakítása, felszámolása érdekében a Terrorelhárítási Központ, a Rendőrség, a Katasztrófavédelem és az Országos Mentőszolgálat (a továbbiakban: közigazgatási szervek) tagjainak a bv. szerv területére történő beléptetése alkalmával, a bv. szerv személyi állománya ellenőrzést nem hajthat végre. Az Országos Mentőszolgálat tagjainak a közvetlen életveszély elhárítása érdekében történő beléptetése során is ugyanezt az eljárást szükséges alkalmazni. A belépő közigazgatási szerv beosztotti állományának illetékességét, létszámukat, az általuk alkalmazott, használt eszközök, anyagok legalitását a csoport vezetőjének felelőssége összesítve igazolni.
4. Az országos parancsnok által elrendelt és megbízásából végrehajtott operatív akciókkal összefüggő be- és kiléptetések végrehajtására a 14. pontban meghatározottak az irányadók.
5. A fogvatartotthoz látogatási céllal érkező, és az bv. szerv látogatási értesítésén feltüntetett kapcsolattartó léptethető be a bv. szerv területére. Ha a nem magyar állampolgárságú fogvatartottat az illetékes külképviselet tagja nem az általános látogatási időben kívánja meglátogatni, akkor a látogatásra a bv. szerv vezetőjével előzetesen egyeztetett időpontban kerülhet sor. A nem magyar állampolgárságú fogvatartotthoz külföldről érkezett személy látogatását – a bv. szerv vezetőjének hatáskörében – soron kívül engedélyezni kell.
6. Az előzetesen letartóztatott, ha a kapcsolattartói körbe nem tartozó személyt akar megbízni ügyeinek intézésével, a kapcsolattartói körbe történő felvétel engedélyezését magának kell kérnie a rendelkezési jog gyakorlójától. A fogvatartott e feltétel teljesülése után adhat ügyeinek intézésére írásos meghatalmazást, melyet a fogvatartott képviselője a bv. szerv területére történő belépéskor köteles felmutatni.
7. A fogvatartott képviselőjének beléptetését meg kell tagadni, ha a rendelkezési jog gyakorlója a fogvatartottal való kapcsolattartását korlátozta vagy kizárta, illetve akkor is, ha az előző látogatás alkalmával, akár a bv. szervvel, akár a megbízójával szemben tanúsított magatartása, illetve a vele kapcsolatosan rendelkezésre álló adatok alapján arra lehet következtetni, hogy beléptetése esetén a bv. szerv biztonságát, rendjét veszélyeztetheti.
8. Bűnmegelőzési célú látogatásra hivatali időben, a bv. szerv vezetőjével előre egyeztetett időpontban kerülhet sor. Az 5 fős létszámot meghaladó tanulói vagy hallgatói csoportot az oktatási intézmény által előzetesen megküldött névjegyzék alapján kell beléptetni. A névjegyzék tartalmazza a hallgatók nevét, anyja nevét, a születési dátumát, illetve a személyazonosításra használt igazolvány számát. A belépők adatait a bv. szervbe belépő személyek nyilvántartó könyvbe nem kell bejegyezni, csak létszámadataikat, azonban a névjegyzéket az ügyrendi szabályoknak megfelelően kell tárolni és megőrizni.
9. A bv. szervhez szakmai látogatás céljából érkező nem magyar állampolgár belépését az országos parancsnok biztonsági és fogvatartási helyettese engedélyezi.
10. A sajtó nyilvános eseményekkel kapcsolatos eljárásrendre a büntetés-végrehajtási szervezet kommunikációjáról szóló 32/2016. (VIII.9.) OP szakutasítás előírásai az iránymutatóak.
11. A belépés jogcímére utaló jelzést (kitűző kártya) a belépő személy a felső ruházatra tűzve köteles viselni.
12. A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 177. § látogatókra vonatkozó – bv. szervek rendjével, a fogvatartás biztonságával összefüggő – rendelkezéseit a bv. szervek alkalmazzák megfelelően.

**V.**

**Belépésre jelentkező személyek ruházatának, csomagjának, valamint gépjárművek ellenőrzése**

1. A bv. szerv területére be nem vihető tárgyak tekintetében a beléptetésre váró személytől szóbeli nyilatkozatot is kérni kell. A beviteli tilalom alá eső eszközöket a belépni szándékozó személy önként, vagy a beléptetést végrehajtó személyi állomány tagjának felszólítására köteles a megőrzésre kijelölt helyen elzárni.
2. A bv. szerv területére belépő személy ruházatának, csomagjának közvetlen átvizsgálása nem történhet megalázó, szeméremsértő módon. A személyi állomány azonos nemű tagja a ruházatot külön átvizsgáló helyiségben közvetlenül is átvizsgálhatja.
3. Amennyiben az érintett személy az ellenőrzéshez nem járul hozzá, a belépését meg kell tagadni, ezzel egyidejűleg a helyszín azonnali elhagyására kell felszólítani, továbbá aki a felszólításnak nem tesz eleget, az eltávolítására a rendőrség segítségét kell kérni.
4. Abban az esetben, ha a belépni szándékozó személy a személyazonosságának igazolásában, a ruházata és személyi poggyásza átvizsgálásában nem működik közre, a bv. szerv területére történő beléptetését meg kell tagadni.
5. Nem léptethető be zavart állapotban lévő személy, továbbá aki az előzetes figyelmeztetés ellenére is tiltott tárgyat kísérel meg bejuttatni a bv. szerv területére.
6. Abban az esetben, ha a belépésre jelentkező személy közli, hogy „szívritmus mesterséges fenntartására szolgáló készüléket” visel és azt hivatalos irattal is igazolja, a ruházata csak kézzel vizsgálható át, technikai eszköz az ellenőrzéshez nem alkalmazható.
7. A bv. szerv területére belépni kívánó személy, aki beléptetése során közli, hogy egészségi állapota miatt életmentő gyógyszer tartására van szüksége és azt orvosi igazolás alapján hitelesen igazolni tudja, az abban megjelölt mennyiségű gyógyszert magánál tarthatja. Az érintettnek nyilatkoznia kell a gyógyszer felhasználási formájáról, továbbá annak ellenőrzését lehetővé kell tennie a személyi állomány részére.
8. Amennyiben a beléptetett személy olyan magatartást tanúsít, amellyel a fogvatartás rendjét és biztonságát megsérti, a bv. szerv területéről ki kell utasítani.
9. Azokban a bv. szervekben, ahol egymástól elkülönítetten működnek a személy-és gépjármű bejárati kapuk, a gépjárműbejáratnál a személybejárati kapura meghatározott módon kell a ruházat és csomagátvizsgálást végrehajtani. A gépjármű bejárati kapun beléptetett gépjármű ellenőrzésével egy időben kell a járművel érkező személy(ek) átvizsgálását is elvégezni.
10. A járműveket és rakományukat biztonságtechnikai, illetve egyéb eszközök alkalmazásával (kamera, alvázvizsgáló tükör, létra stb.) – akár speciálisan kiképzett kutya igénybevétele mellett – alapos ellenőrzésnek kell alávetni. Ennek során vizsgálni kell a gépjármű motor-, utas-, és szállító terét, valamint alvázát is.
11. A bv. szerv területére belépő, futárszolgálatot teljesítő rendőr – a belföldi Állami Futárszolgálat tevékenységének szabályozásáról szóló 44/1998. (X. 14.) BM rendelet 7. § (3) bekezdése alapján – a személyazonossága megállapítása és lőfegyvere leadása után további ellenőrzés céljából nem tartóztatható fel, a ruházata, csomagja (futártáskája) nem ellenőrizhető. Amennyiben gépkocsival hajt be a területre, a jármű belseje nem kutatható át, tőle a be nem vihető tárgyak tekintetében szóbeli nyilatkozatot kell kérni.

 **VI.**

**Záró rendelkezések**

1. Mezőgazdasági jellegű bv. szerveknél a beléptetést a külső zónában (az illetékességi terület határán) a parancsnok a helyi sajátosságok figyelembevételével szabályozza.
2. A bv. szerv területére történő be- és kiléptetések, valamint az ott tartózkodások szabályaival kapcsolatos helyi intézkedések, őr- és szolgálati utasítások, munkaköri leírások, továbbá a munkaköri leírások biztonsági mellékleteinek felülvizsgálatát és szükséges módosítását az utasítás hatálybalépését követő 30 napon belül a bv. szerv vezetője köteles elvégezni.
3. Ez a szakutasítás a kiadás napját követő napon lép hatályba.

**Dr. Tóth Tamás bv. vezérőrnagy
országos parancsnok**

Melléklet:

1. melléklet: [Tájékoztató a bv. szerv területére belépő személyek részére a be- és kiléptetés, illetve a benntartózkodás szabályairól](http://bv.gov.hu/admin/download/6/1b/d1000/2017_56szu-m01.docx)